**MOLĖTŲ VAIKŲ SAVARANKIŠKO GYVENIMO NAMŲ TEIKIAMOS SOCIALINĖS GLOBOS PERTVARKOS 2018–2020 METŲ VEIKSMŲ PLANAS**

**I SKYRIUS**

**BENDROSIOS NUOSTATOS**

1. Molėtų vaikų savarankiško gyvenimo namų (toliau-MVSGN) teikiamos socialinės globos pertvarkos 2018–2020 metų veiksmų planas parengtas vadovaujantis Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 patvirtintu Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų planu.

2. MVSGN teikiamos socialinės globos pertvarkos 2018–2020 metų veiksmų planas (toliau – Veiksmų planas) nustato MVSGN teikiamų socialinių paslaugų, globos sistemos pertvarkos tikslus, principus, uždavinius ir kryptis. Vadovaujantis Veiksmų planu būtų vykdoma nuosekli vaikų socialinės globos pertvarka ir kuriamos naujos socialinės paslaugos bendruomenėje.

3. Veiksmų plane vartojamos sąvokos apibrėžtos Lietuvos Respublikos socialinių paslaugų įstatyme, Lietuvos Respublikos civiliniame kodekse ir kituose teisės aktuose.

**II SKYRIUS**

**ESAMOS SITUACIJOS ANALIZĖ**

4. Vaikų globa institucijoje.

Vaikai į socialinės globos įstaigas daugiausia patenka iš socialinės rizikos šeimų. Šie vaikai dažnai turi elgesio problemų, todėl artimi giminaičiai nenori jų globoti. Kartais giminaičiai, galintys globoti likusį be tėvų globos vaiką, neatitinka globėjams keliamų reikalavimų.

Vaikai, globojami institucijoje, sunkiau pasiruošia savarankiškam gyvenimui. Iš globos institucijos išėjusio vaiko situacija dažnai būna sudėtingesnė nei šeimoje globojamo vaiko. Vaikų globos institucijoje sistema sąlygoja nevisavertį vaikų pasirengimą savarankiškam gyvenimui – šeimoje globoti vaikai lengviau pritampa visuomenėje.

4.1. Vaikų globos (rūpybos) forma.

|  |  |
| --- | --- |
| Vaikų skaičius 2017 m. gruodžio 1 d.  | 43 |
| Iš jų  | Vaikai, kuriems nustatyta nuolatinė globa (rūpyba) | 32 |
| Vaikai, kuriems nustatyta laikinoji globa (rūpyba) | 11 |

4.2. Vaikų pasiskirstymas pagal amžių.

|  |  |  |
| --- | --- | --- |
|  | Amžius metais | Iš viso |
| 0–3 | 4–6 | 7–9 | 10–14 | 15–17 | 18 ir vyresni |
| Vaikų skaičius | 4 | 3 | 3 | 14 | 11 | 8 | 43 |
| Iš jų | mergaitės | 2 | 2 | - | 7 | 7 | 2 | 20 |
| berniukai | 2 | 1 | 3 | 7 | 4 | 6 | 23 |

4.3. Vaikų specialieji poreikiai.

|  |  |  |
| --- | --- | --- |
| Neįgalumas | Nustatyti specialieji poreikiai | Diagnozuotas elgesio, emocijų sutrikimas |
| Sunkus | Vidutinis | Lengvas | Ugdomi pagalSpecialiąsias programas | Ugdomi pagal pritaikytas Bendrąsias programas |
| - | 6 | 1 | 3 | 25 | 7 |

2017- metų gruodžio 1 d. MVSGN buvo globojami (rūpinami) 43 ugdytiniai. Vaikai gyveno 5 grupėse – šeimynose, iš jų – 1 vaikas ugdomas Vilniaus vaikų socializacijos centre.

4.4. Vaikų pasiskirstymas pagal grupes – šeimynas.

|  |  |  |  |  |  |  |  |
| --- | --- | --- | --- | --- | --- | --- | --- |
| Grupė – šeimyna | Iš viso vaikų | Iš jų | Nustatytas neįgalumas | Diagnozuoa elgesio, emocijų sutrikimai | Vaikai iki 3 metų | Vaikų Socializacijos centras | Mokosi profesi-nėse mokyklose |
| mergaitės | berniukai |
| I | 10 | 3 | 7 | 3 | 2 | - | 1 | 5 |
| II | 9 | 4 | 5 | 1 | 1 | - | - | 1 |
| III | 7 | 2 | 5 | 1 | - | - | - | 1 |
| IV | 10 | 7 | 3 | 2 | 3 | - | - | 2 |
| V | 7 | 3 | 4 |  | 1 | 4 (iš jų 2 kūdikiai) | - | - |
| **Iš viso:** | **43** | **19** | **24** | **7** | **7** | **4** | **1** | **9** |

4.5. Ugdytinių pilnametystė.

|  |  |  |  |  |  |
| --- | --- | --- | --- | --- | --- |
| Metai | 2017 | 2018 | 2019 | 2020 | Iš viso: |
| Vaikų skaičius | 8 | 4 | 3 | 4 | 19 |

4.6. Prognozuojamas vaikų, kurie sukakus pilnametystei galėtų likti gyventi MVSGN ir tęsti mokslą gimnazijoje arba profesinėje mokykloje, skaičius.

|  |  |  |  |  |
| --- | --- | --- | --- | --- |
| Metai | **2017** | **2018** | **2019** | **2020** |
| Vaikų skaičius | 6 | 1 | 2 | 2 |

**III SKYRIUS**

**VEIKSMŲ PLANO TIKSLAS, PRINCIPAI IR UŽDAVINIAI**

5.Veiksmų plano tikslas – suformuoti nuoseklią ir koordinuotą pagalbos ir paslaugų sistemą, kuri socialinių problemų turinčiai šeimai ir likusiam be tėvų globos vaikui sudarytų sąlygas gauti individualias pagal poreikius paslaugas ir reikiamą pagalbą bei, nepatiriant socialinės atskirties, leistų vaikui augti saugioje ir jo raidai palankioje aplinkoje – globėjų šeimoje, ypatingais atvejais – globos namuose, bet kiek įmanoma artimesniuose šeimos sąlygoms.

6. Veiksmų planas sukurtas remiantis šiais principais:

6.1. vaiko teisių ir jo teisėtų interesų prioriteto. Priimant sprendimus ar imantis bet kokių veiksmų yra vadovaujamasi vaiko interesais;

6.2. vaiko saugumo užtikrinimo. Suteikti vaikui tokias gyvenimo sąlygas, kurios atitiktų jo amžių, sveikatą ir išsivystymą;

6.3. bendradarbiavimo. Sprendimai ir veiksmai yra derinami su vaiko teisių apsauga, užimtumu, sveikatos priežiūra, švietimu ir ugdymu bei specialiosios pagalbos priemonėmis;

6.4. vaiko dalyvavimo ir informuotumo. Socialinių paslaugų teikimas bei sprendimai, susiję su vaiko gerove, priimami dalyvaujant vaikui ir jo šeimai, jei tai neprieštarauja vaiko interesams;

6.5. visapusiškumo. Vaikui skiriamos ir teikiamos tokios socialinės paslaugos, kurios atitinka vaiko interesus bei nustatytus poreikius ir kurios sukuria sąlygas rengti vaiką savarankiškam gyvenimui.

7. Veiksmų plano uždaviniai:

7.1. numatyti priemones, kurias įgyvendinus, iki 2020 m. bus sumažintas MVSGN globojamų vaikų skaičius.

7.2. kurti bendruomenines paslaugas be tėvų globos likusiems vaikams;

7.3. organizuoti ir koordinuoti budinčių globotojų, socialinių globėjų veiklą Molėtų rajono savivaldybėje;

7.4. tiksliai ir visapusiškai įvertinti vaiko ir šeimos socialinių paslaugų poreikį ir užtikrinti socialinių paslaugų prieinamumą.

8.Veiksmų plano kryptys:

8.1. bus stiprinamas MVSGN ir kitų organizacijų bendradarbiavimas siekiant tobulinti socialinių darbuotojų ir kitų specialistų, tiesiogiai dirbančių su šeima, kvalifikaciją bei dalintis pažangiais darbo metodais, užtikrinančiais veiksmingesnes socialines paslaugas šeimai;

8.2. bus plėtojama socialinė ir psichologinė pagalba vaikams ir jų šeimų nariams;

8.3. bus kuriamos paslaugos, kurios mažins institucinės vaikų socialinės globos poreikius:

8.3.1.bendruomeninė globa be tėvų globos likusiems vaikams;

8.3.2. trumpalaikė globa be tėvų globos likusiems vaikams;

8.3.3. Globos centras – budinčių globotojų veiklos, pagalbos globėjams ir įtėviams teikimas (mokymai, individualios konsultacijos, psichologinė pagalba);

8.3.4. Krizių centras - neatskirti vaikų nuo tėvų, o kartu apgyvendinti iki 6 mėn. teikiant pagalbą;

8.4. bus vykdomas projektas „Kompleksinių paslaugų šeimai prieinamumo didinimas Molėtų rajono savivaldybėje“.

9. Priemonių planas:

|  |  |  |  |
| --- | --- | --- | --- |
| **Nr.** | **Priemonės** | **Siekiamas rezultatas** | **Lėšos, Eur****Finansavimo šaltinis** |
| **2018 m.** |
| 1. | Vaikų globa MVSGN | 2018 metams nustatomas didžiausias vaikų skaičius MVSGN– 40 | 310000Savivaldybės biudžetas170000 Valstybės biudžetas |
| 2. | Krizių centro veikla | Didinamas vietų skaičius krizių centre iki 9 vietų. Mažinamas skaičius vaikų patenkančių į institucinę globą | 34000Savivaldybės biudžetas |
| 3. | Globos centro veikla | Sudaryti sutartis su 3 budinčiais globotojais.Budintys globotojai globoja 6 vaikus.Naikinama viena šeimyna MVSGN | 29000Savivaldybės biudžetas21000Valstybės biudžetas |
| 4. | Projektas „Kompleksinių paslaugų šeimai prieinamumo didinimas Molėtų rajono savivaldybėje“ | Sudarytos sąlygos šeimoms gauti kompleksiškai teikiamas paslaugas, užtikrinant jų prieinamumą, siekiant padėti šeimai įveikti iškilusius sunkumus ir krizes | 50000Europos socialinio fondo lėšos |
| 5. | Trumpalaikės vaikų priežiūros organizavimas | Pagalba šeimoms auginančioms vaikus iki 6 metų. Vaikų trumpalaikė priežiūra iki 4 val. | 12000Savivaldybės biudžetas |
| **2019 m.** |
| 6. | Vaikų globa MVSGN | 2019 metams nustatomas didžiausias vaikų skaičius MVSGN– 30 | 285000Savivaldybės biudžetas130000 Valstybės biudžetas |
| 7. | Krizių centro veikla | Didinamas vietų skaičius krizių centre iki 12 vietų. Mažinamas skaičius vaikų patenkančių į institucinę globą | 45000Savivaldybės biudžetas |
| 8. | Globos centro veikla | Sudaryti sutartis su 6 budinčiais globotojais.Budintys globotojai globoja 12 vaikųNaikinama viena šeimyna. MVSGN. | 57000 Savivaldybės biudžetas43000Valstybėse biudžetas |
| 9. | Projektas „Kompleksinių paslaugų šeimai prieinamumo didinimas Molėtų rajono savivaldybėje“ | Sudarytos sąlygos šeimoms gauti kompleksiškai teikiamas paslaugas, užtikrinant jų prieinamumą, siekiant padėti šeimai įveikti iškilusius sunkumus ir krizes | 50000Europos socialinio fondo lėšos |
| 10. | Trumpalaikės vaikų priežiūros organizavimas | Pagalba šeimoms auginančioms vaikus iki 6 metų. Vaikų trumpalaikė priežiūra iki 4 val. | 12000Savivaldybės biudžetas |
| 11. | Nupirkti arba išnuomoti 2 namus (butus) bendruomeniniams vaikų globos namams | 16 vaikų apgyvendinami bendruomenėje | 200 000Savivaldybės biudžetas |
| 12. | MVSGN įsteigiamas Bendruomeninių vaikų globos namų padalinys | Vaikai perkeliami gyventi į namus (butus) bendruomenėje | 2000Savivaldybės biudžetas |
| **2020 m.** |
| 13. | Bendruomeniniai vaikų globos namai | Bendruomeniniuose vaikų globos namuose/butuose gyvena iki 24 vaikų | 220000 Savivaldybės biudžetas80000Valstybės biudžetas |
| 14. | Krizių centro veikla | Didinamas vietų skaičius krizių centre iki 15 vietų. Mažinamas skaičius vaikų patenkančių į institucinę globą | 57000Savivaldybės biudžetas |
| 15. | Globos centro veikla | Sudaryti sutartis su 8 budinčiais globotojais.Budintys globotojai globoja 14 vaikų | 79000Savivaldybės biudžetas51000 Valstybės biudžetas |
| 16. | Projektas „Kompleksinių paslaugų šeimai prieinamumo didinimas Molėtų rajono savivaldybėje“ | Sudarytos sąlygos šeimoms gauti kompleksiškai teikiamas paslaugas, užtikrinant jų prieinamumą, siekiant padėti šeimai įveikti iškilusius sunkumus ir krizes | 50000Europos socialinio fondo lėšos |
| 17. | Trumpalaikės vaikų priežiūros organizavimas | Pagalba šeimoms auginančioms vaikus iki 6 metų. Vaikų trumpalaikė priežiūra iki 4 val. | 12000Savivaldybės biudžetas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Molėtų rajono savivaldybės

tarybos 2017 m. gruodžio d.

sprendimu Nr. B1-